تورکیه ژاندارم قوموتانلیغی طرفیندن 18 مارس شهیدلری آنیم و چاناققالا دنیز ظفری‌نین 104-جو ایلدؤنومو موناسیبتیله ویدئو حاضیرلادی.
چاناققالا دؤیوش‌لری زامانی چکیلن گؤرونتولر ایله تورکیه جمهوریتی‌نین قوروجوسو مصطفی کمال آتاتورکون جبهه‌دکی شکیل‌لری‌نین یئر آلدیغی ویدئو سوسیال شبکه‌ده پایلاشیلدی.
ویدئودا بو ایفاده‌لر یئر آلیب: "آنادولو، مین ایللیک یوردوموز. آغیردیر بو جنت-ده یاشاماغین قارشی‌لیغی. حاق ایله باطل‌ین دؤیوشدوگو دائمی جبهه بوراسی. ائله مینت اده‌رک، بویون ایه‌رک یاشایا بیلمزسن بو تورپاق‌لاردا. آلین تری واردیر، شهید قانی واردیر هر بیر قاریشیندا. بوراسی تورپاغین آلتیندا کفن‌سیز یاتان‌لارین، بیر هلال اوغرونا باتان نئچه گونش‌لرین دیاری‌دیر. بو میثل‌سیز جوغرافیایا حؤکم ائتمه قودرتینه صاحب اولان بو میللتین نه ایلک داستانی‌دیر نه ده آخیرینجی‌سی‌دیر چاناققالا. او داستان‌دان بیر ثبوت گؤرمک ایسته‌سن تورپاغین بیر قاریش آلتینا، "سونراکینی کیم یازا‌جاق؟"دئیرسنسه بیر اوشاغین گؤزلرینه باخماغین کیفایت‌دیر. جمهوریته عاشق و صداقتله باغلی قانون اردوسو ژاندارم آنافارتا‌لارداکی، کیرچ تپه‌دکی عینی روح و اینانجلا 180 ایلدیر عزیز میللتیمیزین امرینده اولماق‌دان قورور دویور."
